ચાણસ્મા સહીત આસપાસના પંથકની જીવાદોરી નર્મદાની સબ માઈનોર કેનાલ સુકી ભઠ્ઠ થઇ જતા રવી સીઝનના પાકો સુકાઈ રહ્યા છે ત્યારે ખેડૂતોએ પાણી માટે અર્ધનગ્ન બની વિરોધ કરવા છતાં તેમને પાણીનું ટીપું મળ્યું નથી ત્યારે હવે ના છુટકે જગતના તાતને પોતાના પરિશ્રમથી પકવેલ મહામુલા પાકને બચાવવા કોઈ રસ્તો ના રહેતા પ્રાઈવેટ મિનરલ પ્લાન્ટ માંથી વેસ્ટેજ જતું પાણી ટેન્કરમાં ભરી અંદાજે એક ટેન્કર ૨૫૦ થી ૩૦૦ રૂપિયાના ખર્ચે ખરીદી કરી ખેતરોમાં સિંચાઈ કરી રહ્યો હોવાના દ્રશ્યો જોવા મળ્યા છે આ કિસ્સો છે ચાણસ્મા શહેરમાં રહેતા ધર્મેન્દ્રભાઈ પટેલની કારોડા અને મંડલોપ ખાતે જમીન આવેલી છે તેમને પોતાના ખેતરમાં ચાર વીઘામાં એરંડાનું વાવેતર કર્યું છે ત્યારે બાજુમાં આવેલ નર્મદા કેનાલમાં પાણી ના હોઈ તેમજ પાણી વિના પાકો સુકાતા હોઈ પોતાના ટ્રેક્ટરની પાછળ ટેન્કર લગાવી શહેરના જીઆઈડીસીમાં આવેલ સરદાર વોટર પ્લાન્ટમાં તેનું વેસ્ટેજ થતું પાણી ૧૦૦ રૂપિયામાં ભરી લાવી આ પોતાના પાકોની આ પાણી વડે સિંચાઈ કરી રહ્યા છે અને એક ટેન્કર પાણી પાછળ પાણીનો ખર્ચ સહીત ડીઝલ અને ડ્રાઈવર મળી કુલ ૨૫૦ રૂપિયા થઇ રહ્યો છે તો તેમની બાજુના ખેડૂતે રાયડામાં પણ આ રીતે જ ટેન્કર મારફતે સિંચાઈ કરી છે જેને અંદાજે ૪૦ હજાર જેટલો ખર્ચે થયો છે તો જેસલપુર ગામના પટેલ અરવિંદભાઈએ એમના ખેતરમાં વાવેલા મૂળાના પાકને ટેન્કરના પાણીથી બચાવ્યો છે આમ ખેડૂતો હવે સરકારના આશરે ના રહી ના છૂટકે પોતાના માલને બચાવવા માટે પૈસા ખર્ચી મથામણ કરી રહ્યા હોવાના દ્રશ્યો જગતના તાતની વાસ્તવિક કફોડી હાલત દર્શાવી રહ્યા છે.